

**LIETUVOS RESPUBLIKOS ŪKIO MINISTRAS**

**įsakymas**

**DĖL LIETUVOS RESPUBLIKOS ŪKIO MINISTRO 2012 M. RUGPJŪČIO 21 D. ĮSAKYMO nR. 4-837 „DĖL LIETUVOS PROFESIJŲ KLASIFIKATORIAUS EKSPERTŲ KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO**

2017 m. rugsėjo 27 d. Nr. 4-558

Vilnius

1. P a k e i č i u Lietuvos Respublikos ūkio ministro 2012 m. rugpjūčio 21 d. įsakymą Nr. 4-837 „Dėl Lietuvos profesijų klasifikatoriaus ekspertų komisijos sudarymo ir jos darbo reglamento patvirtinimo“ ir 1 punktą išdėstau taip:

„1. S u d a r a u Lietuvos profesijų klasifikatoriaus ekspertų komisiją (toliau − Komisija):

|  |  |  |
| --- | --- | --- |
| Linas Kadys | − | Lietuvos Respublikos ūkio ministerijos (toliau – Ūkio ministerija) Ūkio plėtros departamento Žmogiškųjų išteklių plėtros skyriaus vedėjas (Komisijos pirmininkas); |
| Birutė Kindurienė | − | Ūkio ministerijos Ūkio plėtros departamento Žmogiškųjų išteklių plėtros skyriaus patarėja (Komisijos pirmininko pavaduotoja), o jai negalint dalyvauti – Ūkio ministerijos Ūkio plėtros departamento Žmogiškųjų išteklių plėtros skyriaus vyriausioji specialistė Jurga Šimkutė; |
| Danguolė Andriuškevičienė | − | Ūkio ministerijos Ūkio plėtros departamento Žmogiškųjų išteklių plėtros skyriaus vyriausioji specialistė, o jai negalint dalyvauti – Ūkio ministerijos Ūkio plėtros departamento Žmogiškųjų išteklių plėtros skyriaus vyriausioji specialistė Sandra Kvaraciejienė; |
| Audra Ivanauskienė | − | Valstybinės lietuvių kalbos komisijos Svetimžodžių keitimo lietuviškais atitikmenimis skyriaus vedėja, o jai negalint dalyvauti – Valstybinės lietuvių kalbos komisijos Svetimžodžių keitimo lietuviškais atitikmenimis skyriaus vyriausioji specialistė Gita Kazlauskaitė; |
| Milda Kojelienė | − | Lietuvos Respublikos socialinės apsaugos ir darbo ministerijos Darbo departamento Darbo rinkos skyriaus patarėja, o jai negalint dalyvauti – Lietuvos darbo biržos prie Socialinės apsaugos ir darbo ministerijos Darbo rinkos ir užimtumo rėmimo politikos įgyvendinimo departamento Metodologijos ir stebėsenos skyriaus vedėja Daiva Liugienė; |
| Vaidotas Levickis | − | Lietuvos darbdavių konfederacijos generalinio direktoriaus pavaduotojas, o jam negalint dalyvauti – Lietuvos inžinerinės pramonės asociacijos „Linpra“ direktorius Gintaras Vilda, o jiems negalint dalyvauti – UAB „BOD group“ projektų vadovas Aurelijus Šapranauskas; |
| Rimtautas Ramanauskas | − | Lietuvos profesinės sąjungos „Solidarumas“ pirmininko pavaduotojas, o jam negalint dalyvauti – Lietuvos metalistų profesinių sąjungų susivienijimo pirmininkė Marija Varasimavičienė; |
| Violeta Skamaročienė | − | Lietuvos statistikos departamento Gyvenimo lygio ir užimtumo statistikos skyriaus vedėjo pavaduotoja, o jai negalint dalyvauti – Lietuvos statistikos departamento Metodologijos ir kokybės skyriaus Klasifikacijų poskyrio vedėja Nadežda Fursova; |
| Lina Vaitkutė | − | Kvalifikacijų ir profesinio mokymo plėtros centro Kvalifikacijų formavimo skyriaus vedėja, o jai negalint dalyvauti – Lietuvos Respublikos švietimo ir mokslo ministerijos Mokymosi visą gyvenimą departamento Profesinio mokymo skyriaus vyriausioji specialistė Danutė Sinkevičienė; |
| Rima Valiukevičienė | − | Vilniaus prekybos, pramonės ir amatų rūmų Kompetencijų plėtros skyriaus vadovė, o jai negalint dalyvauti – Lietuvos prekybos, pramonės ir amatų rūmų asociacijos patarėjas Romas Gėgžnas; |
| Rasuolė Vladarskienė | − | Lietuvių kalbos instituto Bendrinės kalbos tyrimų centro vyresnioji mokslo darbuotoja, o jai negalint dalyvauti – Lietuvių kalbos instituto Terminologijos centro vyresnioji mokslo darbuotoja Palmira Zemlevičiūtė.“ |

2. I n f o r m u o j u, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Ūkio ministras Mindaugas Sinkevičius